উপজেলার নামকরন

রাঙ্গাবালী উপজেলার নামকরনের সঠিক ইতিহাস জানা যায়নি। তবে কথিত আছে যে, সাগর বক্ষে নতুন বালুচর সৃষ্টির ফলে কালের বিবর্তনে এই বালুচরের বালু লাল ছিল। এই ‘‘লাল’’ শব্দটি আঞ্চলিক ভাষায় ‘’রাঙ্গা’’ নামে পরিচিত। এ থেকে ‘’রাঙ্গাবালি’’ নামের উৎপত্তি। ইতিহাসবেত্তাগন জানান ১৭৮৪ সালে কতিপয় রাখাইন জনগোষ্ঠী আরাকান রাজ্য থেকে পালিয়ে এসে এ অঞ্চলে বসতি স্থাপন করে। তখন থেকে এতদঞ্চলে জনবসতি শুরু হয়।

অবস্থান

রাঙ্গাবালী উপজেলাটি পটুয়াখালী জেলার সর্বদক্ষিনে বঙ্গোপসাগরের পাদদেশে অবস্থিত। উত্তরে চালিতাবুনিয়া ও আগুনমূখা নদী ও চর বিশ্বাস, পশ্চিমে রামনাবাদ চ্যানেল ও কলাপাড়া উপজেলা পূর্বে চর ফ্যাশন উপজেলার চর কুররী-মুকরী এবং দক্ষিনে বঙ্গোপসাগর।

উপজেলার উৎপত্তি

৭ জুন ২০১১ তারিখে নিকারের (ন্যাশনাল ইপপ্লিমেন্টেশন কমিটি ফর এ্যাডমিনিস্ট্রেশন রিফর্ম) ১০৫ তম সভায় রাঙ্গাবালী উপজেলার প্রশাসনিক অনুমোদন হয়। এরই ধারাবাহিকতায় গত ১৩ জুন ২০১১ তারিখে বাংলাদেশ গেজেট প্রকাশিত হয়। শুভ উদ্ধোধন হয় ২৫ ফেব্রুয়ারী, ২০১২ খ্রি:

অবস্থান
ইতিহাস
কৃতী ব্যক্তিত্ব
শিক্ষা হার